钦定古今图书集成/明伦汇编/氏族典/第370卷 > 《廖用贤尚友录》 > 阎玺
## 钦定古今图书集成/明伦汇编/氏族典/第370卷 > 《廖用贤尚友录》 > 阎玺

按《山西通志》：“玺，寿阳人。性凝重，不妄笑语，人不敢干
以私。幼读书，辄能默会其意，为文不事雕琢，而矩度
秩然。成化乙酉举人，时年十八，益肆力于学。甲辰登
进士，与王虎谷、乔白岩、王晋溪诸人齐名，授户部主
事，兼理钞关，商税羡馀，丝毫不取。升河南颍州兵备
副使，守正不阿，为刘瑾所陷。瑾诛，交荐不起，以疾卒”
于家。士论惜之。